Yusuf II

Abu Yoqub Yusuf al-Mustansir (Yusuf II nomi bilan ham tanilgan, –1224) () 1213-yildan to vafotiga qadar Muvahhidlar xalifasi boʻlgan. Oʻzidan oldingi xalifa Muhammad an-Nosirning oʻgʻliJoseph F. OʻCallaghan, A History of Medieval Spain. Oʻn yoshli Yusuf otasi vafot etayotgan chogʻda kutilmaganda merosxoʻr etib tayinlanganHugh Kennedy (1996) Muslim Spain and Portugal: A Political History of al-Andalus. London: Addison-Wesley-Longman. Otasinig vafotidan soʻng Muvahhid shayxlari uni xalifa etib sayladilar va unga „al-Mustansir billoh“ („Allohning yordamiga tayanadigan“) xalifalik unvonini berildi. Onasi Qamar ismli nasroniy choʻri ayol boʻlganYusuf II al-Mustansir Billah.

 Hayoti 
Yosh va zavq-shavqni yoqtiradigan Yusuf II Muvahhidlar imperiyasini boshqarishni muvozanat bilan tuzilgan oliy tabaqa vakillaridan iborat oliy kengashga topshirdi. Bu kengash tarkibiga otasining Al-Andalusdagi birodarlari, Ifriqiyadagi amakivachchasi Abu Abdulloh Muhammad ibn Abu Hafs, Marokash saroyi amaldorlari, jumladan, vazir Abu Said Usmon ibn Jomiy, shuningdek, Muvahhidlarning Masmuda qabilalari shayxlari kirar edi. Biroq markaziy rahbariyatning yoʻqligi va 1212-yilda Navas de Tolosa jangida Muvahhid qoʻshinining ogʻir talafot koʻrishi natijasida Magʻribda ketma-ket qoʻzgʻolonlar yuzaga keldi. Ularni jilovlash Muvahhidlar oliy kengashi uchun qiyin boʻlib, bu hol oxir-oqibatda Ifriqiyaning Muvahhidlar davlatidan ajralib chiqib, mustaqil ravishda Hafsiylar sulolasi qoʻl ostida shakllanishiga olib keldi.

Yusuf II 1224-yil boshida kutilmaganda vafot etdi, oʻzining sigirlari bilan oʻynayotgan vaqtida tasodifan sigirlar uni shoxi bilan suzib oʻldirib qoʻygan ediHugh Kennedy (1996) Muslim Spain and Portugal: A Political History of al-Andalus. London: Addison-Wesley-Longman. Xalifaning merosxoʻrlari yoʻqligi sababli saroy amaldorlari, Ibn Jomiy boshchiligida tezda Marokashda uning qari amakisi Abdulvohid I ni yangi xalifa etib sayladilar. Biroq Marokashda bunday shoshma-shosharlik bilan amalga oshirilgan va ehtimol konstitutsiyaga zid jarayon Al-Andalusdagi an-Nosirning birodarlarini, yaʼni Yusufning ammalarini ranjitdi. Ular ushbu qarorni tan olishmadi va oʻz xalifalari sifatida Abdulloh al-Odilni sayladilar.

 Vazirlari 
Hukmronligining birinchi yilida Yusuf II ning uch nafar vazirlari quyidagilar boʻlgan:

 Abu Said Usmon ibn Jomiy (1214), shuningdek, Muhammad an-Nosir davrida ham vazir boʻlgan;
 Abu Yahyo al-Hizrojiy (1214);
 Abu Ali ibn Ashrafiy (1214);
 Abu Said Usmon ibn Jomiy (ikkinchi bor 1214–1223).

Abu Said Usmon ibn Jomiy, shuningdek, Abdulvohid I hukmronligida ham vazir sifatida xizmat qilgan.

 Manbalar 

 Adabiyotlar 

 Ushbu maqola fransuz Vikipediyasida tegishli maqola tarjimasi sifatida boshlandi, 2005 yil 30 sentabr kuni u yerga kirdi.


Turkum:1224-yilda vafot etganlar
Turkum:13-asr xalifalari
Turkum:Muvahhid xalifalari